CELEX: 62016CN0083
Language: el
Date: 2016-02-12 00:00:00
Title: Υπόθεση C-83/16: Αίτηση προδικαστικής αποφάσεως την οποία υπέβαλε το Administrativen sad Sofia-grad (Βουλγαρία) στις 12 Φεβρουαρίου 2016 — Heta Asset Resolution Bulgaria OOD κατά Nachalnik na Mitnitsa Stolichna

18.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 136/19
            
         Αίτηση προδικαστικής αποφάσεως την οποία υπέβαλε το Administrativen sad Sofia-grad (Βουλγαρία) στις 12 Φεβρουαρίου 2016 — Heta Asset Resolution Bulgaria OOD κατά Nachalnik na Mitnitsa Stolichna
   (Υπόθεση C-83/16)
   (2016/C 136/25)
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad Sofia-grad
   
      Διάδικοι στην υπόθεση της κύριας δίκης
   
   
      Προσφεύγουσα: Heta Asset Resolution Bulgaria OOD
   
      Καθού: Nachalnik na Mitnitsa Stolichna
   
      Προδικαστικά ερωτήματα
   
   
               1)
            
            
               Έχουν τα άρθρα 161, παράγραφος 5, και 210, παράγραφος 3, του κανονισμού (ΕΟΚ) 2913/92 (1) του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, την έννοια ότι ως εξαγωγέας εμπορευμάτων από το τελωνειακό έδαφος της Κοινότητας νοείται πρόσωπο εγκατεστημένο στο έδαφος αυτής, το οποίο είναι συμβαλλόμενο μέρος σε σύμβαση πωλήσεως εμπορευμάτων προς πρόσωπο εγκατεστημένο σε τρίτη χώρα, όταν η εν λόγω σύμβαση αποτελεί, κατά τον ως άνω κανονισμό, τον λόγο υπαγωγής των εμπορευμάτων στο καθεστώς εξαγωγής;
            
         
               2)
            
            
               Έχουν τα άρθρα 161, παράγραφος 1, και 210, παράγραφος 1, του κανονισμού (ΕΟΚ) 2913/92 την έννοια ότι, υπό περιστάσεις όπως αυτές της κύριας δίκης, εξαγωγή υφίσταται και τελωνειακή οφειλή κατά την εξαγωγή γεννάται, στην περίπτωση πλοίου αναψυχής (θαλαμηγού) το οποίο φέρει σημαία κράτους μέλους, μόνο λόγω της συμβάσεως πωλήσεως προς πρόσωπο εγκατεστημένο σε τρίτη χώρα και της διαγραφής του πλοίου από τα νηολόγια του εν λόγω κράτους μέλους;
            
         
               3)
            
            
               Έχει το άρθρο 795, παράγραφος 1, τρίτη περίοδος, στοιχείο β', του κανονισμού (ΕΟΚ) 2454[/93] (2) [της Επιτροπής], της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου για τη θέσπιση του κοινοτικού τελωνειακού κώδικα, την έννοια ότι, υπό περιστάσεις όπως εκείνες της κύριας δίκης, κατά την εξαγωγή πλοίου αναψυχής (θαλαμηγού) το οποίο φέρει σημαία κράτους μέλους, η σύμβαση πωλήσεως του πλοίου σε πρόσωπο εγκατεστημένο σε τρίτη χώρα και η διαγραφή του πλοίου από τα νηολόγια του εν λόγω κράτους μέλους αποτελεί επαρκές αποδεικτικό στοιχείο κατά την έννοια της οικείας διατάξεως;
            
         
               4)
            
            
               Συνάγεται από το άρθρο 795, παράγραφος 1, τρίτη περίοδος, στοιχείο β', και τέταρτη περίοδος, [σε συνδυασμό με] το άρθρο 796ε, παράγραφος 1, στοιχείο β', του κανονισμού (ΕΟΚ) 2454/93, ότι η εκτίμηση της εκάστοτε αρμόδιας τελωνειακής αρχής [για την ύπαρξη] επαρκών αποδεικτικών στοιχείων κατ’ άρθρο 796δα, παράγραφος 4, του οικείου κανονισμού είναι δεσμευτική, υπό τις περιστάσεις της κύριας δίκης, και δεν υπόκειται σε έλεγχο από την τελωνειακή αρχή που είναι αρμόδια για την εκ των υστέρων αποδοχή τελωνειακής διασαφήσεως κατά την έννοια της πρώτης ως άνω διατάξεως;
            
         
      (1)  ΕΕ L 302, σ. 1.
   
      (2)  ΕΕ L 253, σ. 1.